Хайнрих Хайне
Лотос

Превод от немски: Димитър Стоевски, 1947

chitanka.info

На Mouche

Ей Богу, двойка куриозна

сме ние с теб на тоя свят —

любимата е малокръвна,

любимият дори сакат.

Тя — също котенце болнаво,

той — мършав като гладно псе.

Изглежда двамата със тебе

в главата нещо ни тресе.

Със дивен лотос се сравнява

любимата му всеки миг,

а нейният приятел мисли,

че сам е месец бледолик.

И лотосът разтваря чашка

на месеца в светлика блед,

но той, уви, не я опложда,

а в дар поднася й сонет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.